Waktu senja…
SEBUAH SIRI DOKUMENTARI NETFLIX
…mendedahkan hubungan planet kita dengan alam semesta.
Tahi bintang.
Batu purba dari kedalaman angkasa…
jatuh ke Bumi.
Ia mengandungi unsur kimia yang membina alam semesta kita.
Sudah sekian lama,
penyu berenang di lautan,
mengumpul unsur kosmos dalam makanan yang ia makan.
Ia telah melakukan hal ini selama beratus juta tahun.
Setiap generasi baharu
mengitar semula debu bintang yang sama…
untuk menghasilkan penyu.
Lahir semasa Letupan Besar
dan terbentuk dalam jantung bintang,
sembilan puluh unsur kimia telah mencipta segalanya.
Dikitar dan disusun semula tanpa henti
sepanjang seluruh sejarah alam semesta.
Sekarang,
menggunakan unsur yang sama,
setiap penyu baharu memulakan kitaran hidup…
yang mencerminkan kehidupan bintang.
KEUNSURAN
Di Terumbu Sawar Besar Australia,
sesuatu yang ajaib telah berlaku.
Selepas 50 hari ditimbus pasir,
unsur kimia dari seluruh kosmos telah mencipta kehidupan.
Bergabung untuk membentuk generasi penyu hijau yang seterusnya.
Telur-telur itu sudah kehabisan sumber unsur yang menghidupkannya.
Hari ini, anak penyu akan menghirup udara buat kali pertama.
Sementara adik-beradiknya bergegas untuk menuju ke lautan,
penyu betina kecil…
yang terakhir keluar.
Untuk membesar menjadi dewasa,
ia perlu mengumpul unsur kimia dari seluruh lautan.
Ia perjalanan yang berbahaya…
dengan ancaman yang berterusan.
Tapi bagi anak penyu,
ia tidak mampu melawan seruan lautan.
Daripada 100 telur,
kadangkala hanya seekor bertahan.
Kadangkala langsung tiada.
Walaupun ia berisiko,
penyu betina kecil itu tahu bahawa ia perlu berenang di lautan.
Ia nampak jalan selamat…
dan ia ambil peluang.
Hari ini,
ia penyu yang bertuah.
Anak penyu itu tidak berhenti berenang sehingga ia jauh dari terumbu.
Setelah selamat melepasi pemangsa yang berkumpul di pinggir laut yang cetek,
ia akan menghilang dalam kekosongan lautan terbuka…
untuk menghabiskan masa muda memakan atom.
Atom yang berasal dari seluruh kehidupan kosmos.
Semasa alam semesta kita masih muda.
LETUPAN BESAR
Berkembang daripada kekosongan kepada segalanya dalam sekelip mata.
Alam semesta kita lahir semasa Letupan Besar.
Pada mulanya,
ia hanya kabus tebal yang panas.
Tapi apabila ia terus berkembang,
kabus mula menyejuk.
Pada skala terkecil yang dapat dibayangkan,
sesuatu yang mengejutkan mula berlaku.
Atom pertama terpeluwap keluar dari kabus.
Atom hidrogen.
Unsur pertama dalam alam semesta.
Di lautan,
penyu yang masih muda memburunya.
Ia keluar dari lautan,
untuk mencari makanan di perairan cetek.
Ini Stella.
Salah seekor penyu yang selamat beransur dari pantai dan menuju ke lautan.
Ia dah melebihi 2,000 kali ganda berat penetasan
dan membesar dengan cepat.
Memakan makhluk yang berenang di lautan terbuka.
Ia mengumpul satu unsur, lebih daripada unsur lain.
Hidrogen.
Ia membentuk lebih daripada separuh atom dalam makanan yang ia makan.
Unsur paling banyak dalam semua makhluk hidup.
Termasuk ikan
dan invertebrat.
Anemone dan batu karang.
Atom hidrogen terbentuk semasa usia muda alam semesta
telah berpindah dari bintang ke planet,
planet kepada haiwan,
dan daripada mangsa kepada pemangsa.
Maksudnya, bagi Stella,
kawasan di sekitar terumbu penuh ancaman.
Yu tenggiri, yang mengejar atom yang sama,
memburu penyu sepanjang usia dewasanya.
Pertahanan utama Stella ialah perisai yang boleh dipercayai.
Tulangnya mengeras dengan kalsium dan fosforus.
Unsur yang datang dari detik penting lain…
dalam kehidupan alam semesta.
13.5 BILION TAHUN LALU
Selama 300 juta tahun pertama selepas Letupan Besar,
tiada planet dan tiada bintang.
Ia zaman gelap alam semesta.
Terlindung dalam kekelaman,
banyak sulur gas hidrogen menyilangi kosmos.
Kemudian, secara luar biasa,
ia ditarik bersama oleh graviti,
dan lahirlah bintang pertama.
Inilah fajar kosmos.
Saat cahaya itu bersinar.
Jauh di dalam bintang-bintang pertama,
proses yang mengagumkan bermula.
Suhu dan tekanan sangat ekstrem…
sehingga unsur baharu tercipta.
Atom hidrogen bergabung menjadi helium.
Apabila ia bergabung, ia melepaskan tenaga.
Mencipta tindak balas berantai yang menghasilkan unsur lebih berat.
Termasuk unsur yang penting untuk kehidupan.
Tiga atom helium bergabung menjadi karbon.
Unsur asas semua makhluk hidup.
Karbon dan helium menghasilkan oksigen.
Udara pernafasan kita.
Atom oksigen bergabung menjadi fosforus.
Kemudian silikon dan kalsium.
Unsur yang membentuk semua makhluk hidup
telah tercipta dalam jantung bintang-bintang pertama.
Bagi Stella,
sesetengah unsur sangat penting,
ia sanggup mengembara untuk mencarinya.
SELAT TORRES
300 KILOMETER DARI RUMAH
Air laut yang hangat dan cetek antara Australia dan Papua New Guinea
merupakan syurga rumput laut yang indah.
Kawasan rumput di lautan.
Stella mengembara sampai sini untuk mendapat kandungan ajaib rumput ini.
Apabila ia tumbuh,
rumput laut menyerap unsur dari angkasa lepas
yang terjatuh di dasar lautan.
Fron bertunas yang kaya dengan kalsium dan fosforus
memberi Stella mineral yang ia perlu
untuk membina dan menjaga cangkerang perlindungannya.
Mengeraskan perisai untuk berdepan cabaran yang mendatang.
Stella akan menghabiskan masa remaja
mengembara di lautan
mencari atom yang lahir di dalam bintang.
Perjalanan menuju kematangan…
selari dengan kisah alam semesta kita.
Tiga bilion tahun selepas Letupan Besar,
alam semesta mencapai usia matang.
Ia memasuki fasa sangat aktif dalam pembentukan bintang.
Saat ia membesar,
bintang bergabung menjadi galaksi yang luas.
Macam Bima Sakti kita.
Dalam galaksi itu,
unsur kimia yang dihasilkan setiap bintang,
berubah menjadi planet dan bulan.
Selepas berbilion tahun,
unsur kimia menjadi matang, menjadi Bumi yang kita kenal hari ini.
VANUATU
2000 KILOMETER DARI RUMAH
Stella telah membesar sepenuhnya.
Lebih satu meter panjang,
ia memiliki cangkerang tebal yang diliputi alga hijau.
Penyamaran yang ideal semasa berenang di terumbu karang.
Ia sebati dengan lautan.
Atom dari bintang…
bergabung dengan hidupan di laut.
Satu contoh kehidupan di Bumi…
yang terbentuk indah daripada kosmos.
Stella dah bersedia untuk peringkat hidup seterusnya.
Ia bakal menjadi ibu.
Di dalam badannya,
ia membawa sangkak yang berisi 100 telur.
Sangkak pertama dalam hidupnya.
Muatan debu bintang yang berharga baginya.
Di seluruh terumbu,
atom bergabung menjadi hidupan baru.
Mencipta salah satu ekosistem terkaya di Bumi.
Tapi planet kita…
berbeza.
Di planet lain dalam sistem suria,
unsur yang sama
telah mencipta dunia yang kurang sesuai untuk menampung kehidupan.
UTARID
Paling dekat dengan Matahari,
Utarid kaya dengan karbon.
Ia tidak mencipta hidupan.
430 DARJAH CELSIUS
Karbon itu terbakar menjadi kerak.
Dunia yang hangus disebabkan cahaya bintang.
Jauh di hujung sistem suria,
suhu takat beku Neptun
menyebabkan karbon dan hidrogen membentuk awan metana.
Gas melemaskan yang buat ia berwarna biru terang.
Di Marikh,
planet yang mengandungi bahan yang sama dengan Bumi,
kekurangan atmosfera yang kaya oksigen
bermaksud makhluk kompleks tidak boleh hidup di sini.
Hanya keadaan di Bumi sesuai.
Tapi di sini,
persaingan untuk unsur sengit.
Ancaman…
tidak pernah jauh.
Nasib baik, Stella mahir menyorok.
Ia selamat buat masa sekarang,
Stella berdepan cabaran terbesar dalam hidupnya.
Untuk kembali ke Terumbu Sawar Besar,
iaitu pulau tempat kelahirannya,
untuk bertelur di dalam pasir.
Sudah seumur hidup ia mengembara di laut,
bermakna ia dah mengembara sejauh 2,000 kilometer.
Cara Stella mencari jalan pulang
merupakan satu keajaiban alam semula jadi.
Jauh di dalam Bumi,
teras planet kita menjana medan magnet…
yang memberi setiap tempat di permukaannya tanda magnet yang unik.
Apabila ia menetas,
tanda pulaunya tertera dalam otak Stella.
Untuk mencari jalan pulang,
ia bergantung pada satu unsur kimia.
Unsur yang menghubungkan Stella dengan teras planet.
Unsur yang hanya tercipta apabila bintang mati.
Di bahagian galaksi berdekatan,
dua setengah juta tahun lalu,
perubahan dramatik berlaku dalam teras bintang raksasa.
Sepanjang hidupnya, ia mendapat tenaga pelakuran nuklear.
Tenaga yang dilepaskan
menghasilkan unsur yang lebih berat.
Sehingga teras menjadi sangat panas,
ia mula menghasilkan
ferum,
yang menyebabkan perubahan asas berlaku.
Penghasilan ferum tidak melepaskan tenaga.
Ia memakan tenaga.
Semakin banyak logam itu dihasilkan,
ia merebak di seluruh teras ibarat penyakit.
Menghabiskan haba bintang.
Menyerang bintang.
Ia kehabisan sumber haba untuk terus hidup.
Oleh itu,
bintang itu musnah.
Letupan yang terhasil bersinar dengan kecerahan 10 bilion matahari.
Supernova yang menyebarkan debu yang kaya ferum di seluruh galaksi.
Sehingga sampai planet kita.
Sampai sekarang,
100 tan debu bintang masuk atmosfera Bumi setiap hari.
Debu daripada pembentukan sistem suria.
Debu yang datang dari supernova yang jauh.
Hubungan terus planet kita dengan bintang.
Ferum dalam debu ini
yang membantu Stella mencari jalan pulang.
Jauh di dalam otak Stella…
sel khas mengandungi kristal magnetit.
Mineral yang kaya ferum yang selari dengan medan magnet Bumi.
Kompas,
membawa ia ke arah yang benar.
Membantu Stella untuk mencari cap magnetik yang unik milik rumahnya.
Elemen yang terbentuk dalam supernova…
akan membawa ia merentasi laut yang kosong sejauh berkilometer.
Kembali ke pulau…
tempat ia lahir.
Terdapat makhluk lain yang memiliki keupayaan pandu tuju magnetik.
Termasuk yu tenggiri.
Ia membawa yu pulang ke pulau yang sama.
Selama beberapa bulan setiap tahun,
beribu penyu betina datang untuk bertelur.
Ia perhimpunan terbesar penyu hijau
di serata planet.
Apabila ia menghampiri pantai,
ia diserang.
Stella perlu menunggu masa yang tepat…
untuk mencari jalan
untuk mengelak serangan hebat.
Apabila ancaman berlalu,
ia berenang ke darat.
Selepas perjalanan epik,
Stella muncul di daratan.
Kali terakhir di sini, ia hanya anak penyu.
Unsur yang ia kumpul selama seumur hidup…
telah selamat ditimbus di dalam pasir.
Misi Stella telah selesai,
dan ia kembali ke lautan…
untuk mula mengumpul debu bintang lagi.
Kitaran hidup Stella
mencerminkan kitaran paling hebat.
Kehidupan dan kematian bintang.
Jauh di seberang galaksi,
abu banyak supernova
telah bergabung untuk membentuk nebula gergasi.
Awan debu bintang selama puluhan tahun cahaya.
Di dalamnya, terdapat tempat untuk generasi bintang seterusnya
mula terbentuk.
Digelar cakera planet proto.
Ibarat telur kosmos yang banyak.
Setiap satu lebih besar daripada sistem suria.
Dalam cangkerang terkandung gas terion,
kuasa graviti yang menarik debu bintang.
Debu bintang dalam telur Stella…
mula terbentuk.
Unsur yang ia kumpul mula berubah…
menjadi sesuatu yang macam makhluk kecil.
Dalam cakera planet proto,
gas macam hidrogen dan helium…
memberi makan bintang embrionik.
Dulu ia embrio…
kini ia penyu kecil
dengan cangkerang, kaki sirip dan muncung penyu.
Unsur dibentuk semula…
untuk kehidupan di laut.
Dalam cakera planet proto,
perkembangan bintang baru hampir lengkap.
Dilahirkan semula daripada abu generasi sebelum ini,
cahayanya mendedahkan sekeluarga planet yang membesar di dalam orbit.
Dunia baharu.
Mungkin, kemungkinan baru untuk kehidupan.
Di bawah timbunan pasir,
debu bintang yang sama.
Waris kepada banyak generasi bintang dan penyu…
akan memulakan perjalanan lain.
Setiap kehidupan baru
berhubung secara langsung dengan asal usul alam semesta.
Setiap kisah baharu yang bermula di penghujung kisah lama.
Kisah alam semesta kita bersambung
dengan sumber Bumi yang paling berharga,
air.
Sekawan gajah dalam misi bahaya untuk mencari air.
Perjalanan yang luar biasa
macam perjalanan air yang merentas keluasan angkasa untuk ke planet kita.
Tapi mengapa Bumi satu-satunya dunia dalam sistem suria
yang permukaannya dilitupi air cecair?
Kenapa air sangat penting untuk kehidupan?
Terjemahan sari kata oleh Zarifah Kamarulhisham